NaiveNeuron/SloPal huggingface dataset:
Kollár, Boris, predseda NR SR (2021-10-26):
Prosím, prezentujme sa a hlasujme. (Hlasovanie.) Prítomných 125 poslancov, za 3, proti 51, zdržalo sa 7, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu v prvom čítaní o návrhu poslanca Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 726, bod 62 schváleného programu. Teraz dávam slovo spravodajcovi, ktorého určil navrhnutý gestorský výbor; prosím, poslanci, utíšme sa; pre sociálne veci, poslancovi Jánovi Kerekrétimu, aby hlasovanie uviedol. Pán poslanec, nech sa páči, máte slovo. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 726.)
Šefčík, Marek, poslanec NR SR (2023-02-09):
Ďakujem pekne za slovo a ďakujem aj za tento návrh zákona. Ja osobne mám štyri deti a ja môžem povedať, že sme mali malé auto, naložili sme tie menšie deti do auta a tie staršie išli na východ k rodičom vlakom. Potom sme si zadovážili väčšie auto, čiže áno, ako moji predrečníci povedali, je tam problém aj s tým, že do bežného auta vojde päť ľudí, čiže dvaja rodičia a tri deti, a pri štyroch deťoch už je to problém. Aj to potvrdzujem, že ten štvrtý sa nám narodil o dosť neskôr a áno, všetko sme kupovali odznova, lebo to sme nemali ponechávané po predchádzajúcich deťoch, čiže tie výdavky sú tam väčšie. No a povedala si, že, na konci svojho príhovoru si povedala, že to nie je veľká vec, ani že to až tak veľa ten štát nebude stáť. Ale ja si, naopak, myslím, že je to veľká vec, pretože my máme skutočne problém s demografickou krivkou, s tým, aby rodičia prijímali aj štvrté dieťa do rodiny, čiže myslím si, že to pomôže, keď dostanú tých 829, alebo zaokrúhlim, 830 eur aj na to štvrté dieťa. Ďakujem za tento návrh zákona, verím, že bude v tomto pléne schválený.
Zmajkovičová, Renáta, podpredsedníčka NR SR (2014-02-07):
Ďakujem, pán poslanec. Faktické poznámky na vystúpenie pána poslanca nie sú. Uzatváram možnosť prihlásiť sa. Ďalší, pán poslanec Osuský.
Kalmárová, Viera, poslankyňa NR SR (2024-01-23):
Ďakujem za slovo. Pani poslankyňa Jurík, na začiatok chcem poznamenať, že počúvať prežitok je niekedy aj zážitok. (Povedané s pobavením. Smiech v pléne.) A teraz sú spoločenské témy, ktoré majú nesmierny potenciál rozdeľovať občanov, teda jednotlivých ľudí. A veľmi často ide o tie témy, ktoré nazývame kultúrno-etickými. A potom sú to tie témy, o ktorých si hovorila ty, ktoré zasahujú oveľa väčší priestor, keďže rozdeľujú v menšej miere občanov a vo väčšej miere rozdeľujú inštitúcie a krajiny. A práve predložené novely trestných kódexov majú tento deštrukčný potenciál. Názorový nesúlad dnes vládne medzi skupinami sudcov, medzi skupinami prokurátorov, a to nehovorím o tých špeciálnych, medzi slovenskou vládou a európskymi inštitúciami, medzi jedným akademikom z oblasti práva a všetkými ostatnými, a tak by sa dalo pokračovať. To svedčí o tom, že vláda sa nevybrala dobrou cestou. Veľmi často sa pozornosť v tejto debate upriamuje na to, že sa zmäkčuje prístup k majetkovým trestným činom. Človek by si myslel, že naozaj je to pravda, ale nie je to úplná pravda. Mňa zaujalo to, čo povedal prokurátor Stanislav Jakubčík z Krajskej prokuratúry v Žiline. Jeho kolegom sa podarilo objasniť prípad, keď muž nelegálne použil granát a dnes mu za to hrozí väzenie. Ak prejde vládna novela, muž vyviazne bez trestu. Povedal, že premlčacia doba po novom bude kratšia, takže toto trestné stíhanie bude premlčané. A veď to je niečo hrozné. Ďakujem.
R. Madej, poslanec: (2004-12-02):
Vážený pán minister, na vaše vystúpenie by som len v krátkosti si dovolil reagovať. Som rád, že zákon o náhradnom výživnom bude od 1. januára budúceho roku účinný a aj tá dlhá etapa presviedčania tohto parlamentu tým bude naozaj zavŕšená, že schválený zákon na druhý pokus bude platný a účinný od 1. januára budúceho roku, čím sa začne aplikácia tohto zákona. Čo ale vo vašom vystúpení som si povšimol jednu poznámku, resp. jedno vyjadrenie, že táto aplikácia zákona v praxi bude bez navýšenia materiálnych a technických prostriedkov personálnych, čo mi nie je veľmi v súlade s vyjadreniami Ústredia práce, sociálnych vecí a rodiny, ktoré práve namietali aj v tejto oblasti veľké, veľké výdavky, takže považujem to za istý rozpor, ku ktorému, by som ešte vás poprosil, aby ste sa vyjadrili. Ďakujem pekne.
Laurenčík, Milan, podpredseda NR SR (2021-11-02):
Prosím, prezentujme sa a hlasujme. (Hlasovanie.) Prítomných 126, za 75, proti 45, zdržalo sa 5, nehlasoval 1. Konštatujem, že aj tento procedurálny návrh sme schválili a hlasovanie bude ako posledné hlasovanie 48. schôdze Národnej rady Slovenskej republiky. Jedná sa o tlač 734. Teraz prosím spravodajcu, ktorého určil navrhnutý gestorský výbor pre ľudské práva a národnostné menšiny, pána poslanca Petra Polláka, aby uviedol hlasovanie o bode 73 programu... (reakcie z pléna), pardon, teraz sme to presunuli. Ďalej budeme hlasovať o bode 77 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch (tlač 642). Prosím spoločného spravodajcu z výboru pre pôdohospodárstvo a životné prostredie pána poslanca Jána Szőllősa, aby hlasovanie uvádzal. Pán poslanec, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov , tlač 642.)
Podmanický, Ján, poslanec NR SR (2012-10-25):
O 4. bode nemožno hlasovať, nakoľko ide o identický návrh s návrhom pána poslanca Mihála v bode 14, o ktorom sa už hlasovalo.
Jahnátek, Ľubomír, minister pôdohospodárstva a rozvoja vidieka SR (2015-09-23):
Ďakujem pekne za slovo. Vážený pán predsedajúci, vážené panie poslankyne, páni poslanci, predmetný návrh zákona sa na dnešné rokovanie predkladá na základe požiadaviek Európskej komisie vyžadujúcich dodržanie porušenia podmienok implementácie dusičnanovej smernice, ako aj z dôvodu úpravy správnych aplikačných postupov tak, aby nedošlo k bodovému znečisteniu pôdy a aby sa predišlo možnej kontaminácii podzemných vôd s následným vstupom nežiaducich látok do potravinového reťazca a s tým súvisiacej úpravy ustanovení legislatívneho postupu pri povoľovaní aplikácie a skladovaní sekundárnych zdrojov živín a kompostov. Návrh zákona upravuje aj podmienky hospodárenia v zraniteľných oblastiach, nakoľko navrhované podmienky, navrhnuté podmienky sú paralelné so štandardnými podmienkami hospodárenia na celom území Slovenskej republiky, avšak pre zraniteľné oblasti sú prísnejšie a v niektorých prípadoch špecifické v súlade so smernicou Rady 91/676/EHS. Vážený pán predseda, panie poslankyne, páni poslanci, vzhľadom na potrebu zavedenia nového vládneho zákona do praxe dovoľujem si vás požiadať o jeho prerokovanie a posunutie do ďalšieho legislatívneho procesu. Ďakujem za pozornosť.
Galko, Ľubomír, poslanec NR SR (2016-06-07):
Ďakujem pekne. Dve poznámky by som si dovolil ku vystúpeniu kolegu Lipšica. Musím najprv technicky uviesť, že nie je pravda, že by vystupovalo tu len päť naspídovaných poslancov SMER-u, lebo vystúpil aj pán poslanec Hrnko z koaličnej strany SNS a on síce v tej svojej faktickej poznámke neobhajoval pána ministra vnútra Kaliňáka, lebo on tak isto veľmi dobre vie, že pán minister vnútra je neobhájiteľný. Pán Hrnko obhajoval luxusné bývanie premiéra Roberta Fica v byte, ktorý bol postavený za peniaze, ktoré boli ukradnuté všetkým občanom Slovenskej republiky. Toto som si pokladal za povinnosť uviesť, aby teda bolo jasné, že aj poslanec koaličnej strany tu vystúpil. To je prvá poznámka. A druhá poznámka. Ja som pozorne sledoval pána ministra vnútra počas toho, ako Daniel Lipšic hovoril svoj prednes a on v určitý moment vybehol z tej sály von a vo mne skrsla taká nádej, že on snáď ide niekde telefonovať a víťazoslávne sa vráti a povie, že ten pán plukovník Olekszy je už dávno z policajného zboru preč, presne tam, kam ho inšpekcia poslala a kde jej to minister vnútra zaúkoloval, ale nie je tomu tak, ten pán plukovník bol povýšený. Dámy a páni, ja si myslím, že v tento moment by sme mohli kľudne túto schôdzu skončiť. Tento moment by sa mal minister vnútra postaviť za pult a mal by povedať, že podáva demisiu, pretože to, čo tu teraz odhalil Daniel Lipšic, sa nedá ospravedlniť. To je neospravedlniteľné. Ďakujem pekne. (Potlesk.)
B. Bugár, podpredseda NR SR: (2006-02-01):
(Hlasovanie.) Prítomných 135, za 132, proti 1, zdržal sa 1, nehlasoval 1. Konštatujem, že sme v treťom čítaní. Otváram rozpravu a pýtam sa, či sa hlási niekto do rozpravy v rámci tretieho čítania? Konštatujem, že nie. Pán poslanec Husár je prihlásený do rozpravy k ďalšiemu bodu. Takže vyhlasujem rozpravu za skončenú. Nech sa páči, záverečné hlasovanie.
Grendel, Gábor, podpredseda NR SR (2020-06-09):
Dve faktické poznámky, končím možnosť prihlásiť sa s faktickými poznámkami. Pán poslanec Borguľa.
Z. Horváth, poslanec: (2005-12-13):
Národná rada Slovenskej republiky uznesením č. 1900 z 26. októbra 2005 pridelila vládny návrh zákona na prerokovanie týmto výborom: ústavnoprávnemu výboru, výboru pre hospodárstvo, privatizáciu a podnikanie, výboru pre životné prostredie a ochranu prírody, výboru pre sociálne veci a bývanie. Konštatujem, že výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci, ktorí nie sú členmi výborov, ktorým nebol teda vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť výbor pre hospodárstvo, privatizáciu a podnikanie, výbor pre životné prostredie a ochranu prírody, ako i výbor pre sociálne veci a bývanie. Ústavnoprávny výbor prerokoval návrh dňa 29. novembra, avšak neschválil uznesenie, lebo za predložený návrh nehlasovala nadpolovičná väčšina prítomných členov výboru. Výbory Národnej rady Slovenskej republiky, ktoré návrh zákona prerokovali, predložili päť pozmeňujúcich a doplňujúcich návrhov. Gestorský výbor o stanoviskách výborov rokoval, avšak platné uznesenie neprijal, nakoľko nehlasovala za jeho návrh nadpolovičná väčšina prítomných členov výboru. Ďakujem, skončil som, otvorte rozpravu.
P. Hrušovský, podpredseda NR SR: (2002-05-21):
L. Orosz, poslanec: Vážený pán podpredseda, považujem vaše rozhodnutie za účelové, ale zvolávam ústavnoprávny výbor. (Prestávka.)
Šimečka, Michal, podpredseda NR SR (2024-05-03):
Ďakujem veľmi pekne, pán poslanec, tri faktické poznámky na vaše vystúpenie. Ako prvá pani poslankyňa Luščíková, nech sa páči.
Malatinec, Roman, poslanec NR SR (2023-11-24):
Ďakujem veľmi pekne. Kolegovia, nedá sa mi ubrániť pocitu, že toto celé je zo strany opozície tragikomédia, a unavujeme celú širokú verejnosť. Pán kolega Gašpar, chcem sa vám aj ja poďakovať za vaše vystúpenie a k tejto téme ste priniesli veľa svetla pre širokú verejnosť. Avšak musím upozorniť opozíciu, že toto nie je súdny dvor, toto je Národná rada. My nemáme zaťažovať verejnosť právnymi vecami, pretože nahajte rozhodnúť súdy. O tom som plne presvedčený. Ak sa bavíme o odvolaní ministra, zopakujem to znova tak ako včera. Pokiaľ by ste ho mali odvolávať za nečinnosť, že sa nestará o zbor, o hasičov, o ich vybavenosť, tak v tom prípade by som vás akceptoval. Viete, odvolávate ministra, ktorý pochopil vážnu situáciu v zbore a počúva nielen svojich poradcov, ale začína počúvať aj radových policajtov a zamestnancov. Dnes som sa dozvedel, že aj na rezorte sú peniaze, len kopec zbytočných riaditeľov, zástupcov, referentov na vysokých tabuľkových platoch ste spravili. Toto je vaša práca, milá opozícia, a o tom nikto nechcete hovoriť. (Ruch v sále.) Pán Pročko, nevyrušujte ma, prosím vás. A takisto, viete, trápi ma to, že nikto nehovorí o tom, že... Pani Kolíková, ja sa vám čudujem, že sa dokážete pozerať pánovi Gašparovi rovno do očí. To sú veci, ktoré ste spravili vy, ste pozatvárali ľudí, pozatvárali ste ľudí a sú tu... (Prerušenie vystúpenia predsedajúcim.)
Bugár, Béla, podpredseda NR SR (2019-11-28):
Pani poslankyňa Zimenová, môžte reagovať.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o pozmeňujúcom návrhu pána poslanca Viskupiča. (Hlasovanie.) Prítomných 136, za 96, proti 0, zdržalo sa 40, hlasovali všetci. Konštatujem, že aj pozmeňujúci návrh pána poslanca Viskupiča sme schválili. Pán spoločný spravodajca, ešte jeden návrh predpokladám.
Pellegrini, Peter, predseda NR SR (2016-02-11):
Prezentujme sa a hlasujeme o návrhu uznesenia, ktorý je súčasťou tlače 1873. (Hlasovanie.) Prítomných 127 poslancov, za tento návrh uznesenia hlasovalo 49 poslancov, proti bolo 69, zdržalo sa 9 poslancov. Konštatujem, že tento návrh uznesenia, ktorý je súčasťou tlače 1873, sme neschválili. Ďalej.
Ďuriš Nicholsonová, Lucia, podpredsedníčka NR SR (2019-06-24):
V rozprave teraz vystúpi pán poslanec Dostál.
Laššáková, Jana, podpredsedníčka NR SR (2015-05-21):
Pán poslanec, chcete doplňujúcu otázku položiť? Áno, nech sa páči, máte na to dve minúty.
Blaha, Ľuboš, poslanec NR SR (2020-03-20):
Sľubujem. (Potlesk.)
Paška, Pavol, predseda NR SR (2013-11-27):
Takže hlasujeme už o tom, aby sme prerokovali v treťom čítaní návrh zákona ihneď. (Hlasovanie.) 145 prítomných, 86 za, 58 sa zdržalo, 1 nehlasoval. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú.
B. Bugár, podpredseda NR SR: (2002-06-27):
Teraz pristúpime k odpovediam členov vlády na otázky poslancov. Prvú z vyžrebovaných otázok položila pani poslankyňa Mária Sabolová. Pýta sa pána podpredsedu vlády Slovenskej republiky pre ľudské a menšinové práva a regionálny rozvoj Pála Csákyho: „Ako vidíte riešenie rómskej osady v Letanovciach. Poznáte projekt Správy Národného parku Slovenský raj?“ Nech sa páči, pán podpredseda vlády.
Jurinová, Erika, podpredsedníčka NR SR (2015-03-20):
Pán poslanec Radošovský.
Pellegrini, Peter, predseda NR SR (2015-06-24):
Pán minister, aj my sa pripájame v mene celej Národnej rady a želáme vám všetko dobré k vaším meninám.
Zmajkovičová, Renáta, podpredsedníčka NR SR (2013-03-22):
Pán poslanec Simon.
Čepček, Martin, poslanec NR SR (2023-03-30):
Ďakujem pekne. Ja sa chcem spýtať, pán podpredseda, hodina otázok tým pádom nie je? Teda až po hodine otázok, hej?
Paška, Pavol, predseda NR SR (2013-09-03):
(Hlasovanie.) 144 prítomných, 60 za, 82 proti, 1 sa zdržal, 1 nehlasoval. Návrh sme nepostúpili do druhého čítania. Pani poslankyňa Mezenská v prvom čítaní uvedie hlasovanie o návrhu pani poslankyne Moniky Gibalovej a pána poslanca Ivana Uhliarika na vydanie zákona, živnostenského zákona, je to tlač 570. [Hlasovanie o bode prerokovanom na 21. schôdzi NR SR, a to o návrhu poslancov Národnej rady Slovenskej republiky Moniky Gibalovej a Ivana Uhliarika na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) a o zmene a doplnení niektorých zákonov v znení neskorších predpisov , tlač 570.]
V. Veteška, podpredseda NR SR: (2004-03-11):
L. Polka, poslanec: Ďakujem pekne, pán podpredseda. Dovoľte niekoľko poznámok k niektorým aspektom vystúpenia pána poslanca Tkáča. Je zarážajúce, s akou ľahkosťou bytia táto snemovňa pristupuje k riešeniu takýchto vážnych otázok. Dámy a páni, keď sa pozrieme, kto tu je z tých, ktorí chcú hlasovať za vydanie na trestné stíhanie, skutočne ma to desí. Neviem si predstaviť senát akéhokoľvek miniatúrneho okresného súdu, ktorý rozhoduje o banálnej záležitosti, že by členovia senátu si odbiehali v kuloároch podiskutovať o tom, čo budú večerať alebo čo budú raňajkovať. Je to skutočne vážne, ako sa správame k takýmto otázkam. Apelujem predovšetkým na kolegov, ktorí sú rozhodnutí hlasovať za. Hlasovali sme za vydanie kolegu Karlina na vzatie do väzby. Nikto sa nás na to nepýtal, ale rozhodli sme na základe žiadosti vyšetrovateľa o tom, ako má rozhodovať sudca. Čiže toho sudcu sme prinútili k rozhodnutiu automaticky o väzbe, pretože ako by ten sudca vyzeral, keby nerešpektoval rozhodnutie Národnej rady. Pokiaľ ide o samotné dôvody, prebieha tu mediálna diskusia, o čom má rozhodovať mandátový a imunitný výbor a o čom má rozhodovať Národná rada. No predsa o dôvodoch trestného stíhania! Dôvody uvedené vágne, uvedené všeobecne, nevyšpecifikované podľa jednotlivých znakov skutkovej podstaty predsa nemôžu byť dôvody na to, aby sme rozhodli o človeku, o jeho budúcnosti, o jeho osude. Mediálne diskusie o tom, či imunita má zmysel, alebo nemá zmysel, sa môžu viesť nekonečné dlho. Ale my tu rozhodujeme o ľudských životoch. A za takejto prítomnosti, dámy a páni, je to skutočne zdrvujúce hodnotenie Národnej rady, ako sa správa ku svojim kolegom a ako sa správa k ústavnoprávnym inštitútom. Ďakujem pekne. (Potlesk.)
Žitňanská, Lucia, poslankyňa NR SR (2015-04-22):
Ďakujem veľmi pekne. No máme presne týždeň času, lebo o týždeň bude schôdza veriteľov Váhostavu a keďže asi vyžaduje legislatívne riešenie, ste usúdili, tak za ten týždeň by sme ju mali schváliť, podpísať prezident a ešte by mala byť v Zbierke zákonov. Takže, pán podpredseda, ja by som vás poprosila, keby ste zabezpečili, aby ten finálny návrh vášho riešenia sme konečne videli. Poprosím, finálny návrh riešenia strany SMER by som rada videla na stole. Ďakujem pekne.
Vašečka, Richard, poslanec NR SR (2016-05-24):
Ďakujem veľmi pekne. Chcem oceniť snahu pani podpredsedníčky riešiť takúto závažnú situáciu, ale tiež budem konzistentný a podobne ako v predchádzajúcom volebnom období budem hlasovať proti. Podľa mňa výraz reprodukčné zdravie, keď hovoríme o sterilizácii, je taký „protimluv“, ako hovoria Česi, protirečenie. Pretože sterilizácia nie je zdravá. Je to vlastne zmrzačenie človeka. Je to vec, samozrejme, každého. Niekto si zachádza so svojím telom tak, druhý onak. V každom prípade si nemyslím, že je to právo a že by to bolo dokonca vynútiteľné a že štát by mal povinnosť prispievať z daní občanov na takúto vec, keď mnohí si to neprajú. Podľa mňa sa sociálne veci riešia inak. Takže sterilizáciu nepokladám za dobrú a nepokladám za dobré, aby sa podporovalo zo strany štátu takéto mrzačenie človeka. Budem hlasovať proti. Ďakujem.
Ďuriš Nicholsonová, Lucia, podpredsedníčka NR SR (2017-09-06):
Ďakujeme pekne, pán poslanec. Končím všeobecnú rozpravu k tomuto bodu programu. Chcem sa opýtať pani ministerky ako navrhovateľky, či chce zaujať stanovisko v záverečnom slove. Áno, je tomu tak. Nech sa páči.
Jurinová, Erika, podpredsedníčka NR SR (2012-11-07):
Ďakujem pekne, pán spravodajca. Otváram rozpravu. Do rozpravy som dostala jednu písomnú prihlášku. Písomne sa za klub SaS prihlásil pán poslanec Richard Sulík. Nech sa páči.
Baránik, Alojz, poslanec NR SR (2022-09-22):
Ďakujem pekne. Ja len vo veľkej rýchlosti odpoviem a zareagujem na tie najväčšie nepravdy, ktoré tu boli uvedené. Ak hovoríme o sedemnástich prípadoch, ako kolega Susko tu hovorí, kedy súdy rozhodli. No, súdy rozhodli, veď o tomto to celé je, že súdy rozhodli. Tak to má byť. Čiže my teraz sme v situácii, kedy oprávnene sú ľudia stíhaní, tak ako nikdy predtým neboli stíhaní, a je samozrejmé, že pri tom sa stanú aj chyby. Predtým sme mali systém, ktorý sa vám všetkým, ktorí ste proti tomuto návrhu, páčil a to bol ten systém, že nikto nešiel pred súd. To, lebo sa to dalo vybaviť na prokuratúre alebo sa mrklo a tak ďalej. Čiže presne o tom to je. Nebudem sa vyjadrovať k takým všelijakým nulám, ako je pán Kočiš, pokiaľ ide o právne veci. Ale pán Kočiš sa vyjadruje úplne ku všetkému, takže na osobné útoky načo? Ale chcem povedať všetkým a ktorým to nie je celkom jasné, že neexistuje nezávislosť prokuratúry, to je výmysel, to si vymýšľate. Nikde nie je napísané, že prokuratúra je nezávislý orgán, to si vymýšľate. Čiže má byť nezávislý trestný proces, ale to je niečo úplne niečo iné. A pokiaľ ide o to, že dôvody odvolania, že sú také, že by ich nemala posudzovať Národná rada. Veď v tom je ten vtip, že u nás nikdy žiaden generálny prokurátor ani špeciálny prokurátor nebol odvolaný, nikdy. To znamená, že kde je tá hranica? My to máme teraz nastavené tak, že nemôže byť odvolaný. Tak teraz skúšame nejakú inú hranicu a uvidíme, ako to bude fungovať, ale dosiaľ, ako to fungovalo, sa nám to osvedčilo ako extrémne zlé, pretože máme špeciálneho prokurátora v base, generálneho prokurátora trestne stíhaného, hoci veľmi liknavo, a ďalšieho generálneho prokurátora, ktorý, niektorí si myslia, že by, že smeruje k tomu, že bude stíhaný. Skrátka je to o tom, že stanovme tú hranicu nejak ináč. Jednoducho tento návrh zákona je absolútne namieste. Tí, ktorí naňho hromžia, len chcú, aby veci zostali tak, aké, aký, aké boli dosiaľ, aby sa nič nezmenilo, aby sme neboli právny štát a aby mohli tu pokračovať tie svinstvá, ktoré tu SMER a predtým HZDS, ktoré to celé vymyslelo, aby tu mohli takto fungovať donekonečna a potom, samozrejme, aby sme tu mali orbánizmus, pretože to je jediný spôsob, akým sa dá zabezpečiť to, že krajina sa bude tváriť, že je demokratická a právny štát, a bude brať európske peniaze, a pritom bude o všetkom rozhodovať jeden najvyšší človek. Ďakujem.
Pellegrini, Peter, predseda NR SR (2024-02-27):
Ďakujem veľmi pekne. Otváram rozpravu, konštatujem, že som do rozpravy dostal písomné prihlášky. Ako prvá pani poslankyňa Beáta Jurík za poslanecký klub PS. Nech sa páči, máte slovo.
Fecko, Martin, poslanec NR SR (2010-08-06):
Ďakujem za slovo, pán predsedajúci. Vážený pán poslanec Záhumenský, ja by som sa chcel vyjadriť v tom duchu, že vám chýba v našom programovom vyhlásení veľa vecí, no mne, žiaľ, tiež chýba a síce ako sa vysporiada vláda okrem iného aj s otázkou reštitúcií. Žiaľ, rezort pôdohospodárstva, do ktorého si dovolím tvrdiť, že patrím aj ja od svojej vysokej školy, ktorú som skončil v Nitre, traumatizuje tento slovenský národ okrem iného aj tým, že sa nedokáže vysporiadať s reštitučnými nárokmi fyzických osôb ani po 19 rokoch od ich zákonného uplatnenia na pozemkových úradoch. Na pozemkových úradoch, nie na Slovenskom pozemkovom fonde ako sa to v médiách omieľa, pretože Slovenský pozemkový fond je iba správcom štátnej pôdy a zastupuje neznámych vlastníkov, ale uplatnenie na pozemkovom úrade, takže takto treba hovoriť národu. Čo je to za štát, keď tento balík sa znovu presúva do ďalšieho už piateho volebného obdobia ako jedna veľká guľa a naše ministerstvo stále ho tlačí pred sebou do stále strmšieho kopca. Predchádzajúca vláda, vaša vláda, mala vo svojom programovom vyhlásení urýchlenie procesu reštitučných nárokov, ktoré si ale vysvetlila po svojom, a to tak, že na dlhé mesiace znefunkčnila Slovenský pozemkový fond, ktorý sa, žiaľ, správa tak ako sa správa. Rieši všetko možné, len nie adekvátne náhrady pre ľudí v reštitučnom konaní a v konaní o záhradkových osadách, resp. v pozemkových úpravách. Títo ľudia, reštituenti, ktorí v dobrej viere, že štát ich bude spravodlivo riešiť a odčiní krivdy socializmu, nepatria medzi žiadnych privatizérov ani tunelárov. Sú to obyčajní ľudia, z ktorých mnohí sa tejto náhrady od štátu, žiaľ, už nedožili a ich nároky sú teraz zdedené na ich deti. V rezorte pôdohospodárstva, žiaľ, musím povedať, že pravá ruka asi nevie, čo robí ľavá a činnosť jednej spôsobuje traumu druhej a vystavuje ľudí do neriešiteľnej situácie v rozhodovacom procese na prvom stupni štátnej správy. Napríklad Štátne lesy Slovenskej republiky a pozemkový úrad, kde štátne lesy... (Prerušenie vystúpenia časomerom.)
Bugár, Béla, podpredseda NR SR (2016-09-08):
S procedurálnym návrhom, pardon, pán poslanec Galko, nech sa páči.
M. Sabolová, poslankyňa: (2002-07-03):
M. Andel, podpredseda NR SR: Ďakujem. Slovo má pán poslanec Muránsky.
P. Paška, predseda NR SR: (2009-06-19):
(Hlasovanie.) 140 prítomných, 44 za, 62 proti, 34 sa zdržalo. Tento bod sme neschválili.
Hrušovský, Pavol, podpredseda NR SR (2011-07-12):
Pán poslanec Petrák.
Bobík, Jozef, poslanec NR SR (2015-03-12):
Pani predsedajúca, pán minister, panie kolegyne, kolegovia, je tu teraz taký blok návrhov zákonov, ktoré prechádzajú cez výbor pre verejnú správu a regionálny rozvoj a, samozrejme, ony neriešia nejak ekonomiku Slovenska, ani jeho bezpečnosť, ani iné závažné záležitosti republiky, ale ten, kto už bol niekedy v pozícii, že potrebuje doklady, či už pre výpočet dôchodku, alebo nejaké iné, podobné, tak vie, aké je dôležité, ak existujú archívy a registratúry. Z toho pohľadu aj po konzultáciách s pracovníkmi, ktorí pracujú v takejto oblasti, môžem povedať, že tento zákon je progresom v danom stave v tomto čase. A aby to bolo ešte lepšie, tak s kolegami z KDH máme pripravený jeden pozmeňujúci, doplňujúci teda návrh, ktorý si myslíme, že ak by bol prijatý, tak by tú pripravenú teraz legislatívu by ešte vylepšil tak, aby v tom bode, ide o § 23, aby naozaj aj hypotetické prípady, ktoré môžu nastať, ale ono to tak je, čo sa môže teoreticky stať, väčšinou sa stane aj prakticky. Takže sme pripravení, ak bude návrh schválený, v druhom kole ešte daný dokument vylepšiť. Ďakujem za pozornosť.
Ďuriš Nicholsonová, Lucia, podpredsedníčka NR SR (2017-10-12):
Ďakujem pekne pán spravodajca. Písomne sa neprihlásil nikto do rozpravy. Pýtam sa, či sa chce niekto prihlásiť ústne. Končím možnosť prihlásiť sa do rozpravy. Prihlásil sa pán poslanec Mizík.
Benčík, Ján, poslanec NR SR (2023-06-23):
Ja chcem poďakovať pánovi doktorovi za vecné vstúpenie. Je osviežujúce počúvať vystúpenie v rozprave, v ktorom sa argumentuje vecne v tej záplave vystúpení, v ktorých hrajú úlohu skôr emócie, osobné útoky, urážky a s veľkou ľahkosťou vyslovované závažné podozrenia či dokonca obvinenia. Ďakujem pekne.
Blanár, Juraj, podpredseda NR SR (2021-07-02):
Ďakujem. Na vystúpenie nie je žiadna faktická poznámka, takže teraz vystúpi pán predseda výboru hospodárskeho Peter Kremský v rozprave, nech sa páči, máte slovo.
Hrušovský, Pavol, podpredseda NR SR (2010-10-13):
Hlasujeme, páni poslanci, o pozmeňujúcom návrhu, ktorý predložil pán poslanec Baška. (Hlasovanie.) 143 prítomných, 64 za návrh, 71 proti, 8 sa zdržalo. Návrh sme neschválili.
Marcinčin, Anton, poslanec NR SR (2010-12-01):
Pán predseda, dajte, prosím, hlasovať o vládnom návrhu zákona ako o celku.
J. Počiatek, minister financií SR: (2008-06-18):
Hlavným dôvodom, ktorý viedol k vypracovaniu predloženého návrhu zákona, bola potreba úpravy sadzieb dane na cigarety v zmysle harmonogramu na dosiahnutie minimálneho daňového zaťaženia cigariet, ako aj potreba upresnenia niektorých ustanovení zákona súvisiacich s prijatím smernice Rady č. 2007/74/ES o oslobodení tovaru, ktorý dovážajú osoby cestujúce z tretích krajín o dane z pridanej hodnoty a spotrebnej dane. Ustanovenia nadväzujúce na znenie predmetnej smernice je súčasne potrebné upraviť aj v ďalších zákonoch, a to konkrétne v zákone o dani z pridanej hodnoty, v zákonoch o spotrebných daniach a v colnom zákone. Návrh zákona nie je v rozpore s ústavou ani inými zákonmi a medzinárodnými zmluvami, ktorými je Slovenská republika viazaná. Ďakujem za slovo.
Hrnčiar, Andrej, podpredseda NR SR (2018-09-17):
Pán poslanec Kresák.
Mihál, Jozef, poslanec NR SR (2012-09-13):
Zaznelo v úvode takéto porovnávanie – pravicový minister, pravicový zákonník, ľavicový minister, ľavicový zákonník. V tomto vreci som sa ocitol aj ja ako bývalý minister, kde si, pani podpredsedníčka, hovorila, že sa za mňa viac pridávalo zamestnávateľom. No ja s tým nesúhlasím. Stačí si pozrieť také tie historické záznamy, respektíve mediálne výstupy. Neboli príliš zamestnávatelia spokojní s tým takzvaným. mojím Zákonníkom práce, pretože niektoré, alebo väčšina možno ich požiadaviek sa do zákonníka jednoducho nedostali. Ale čo je pre mňa dôležité, je dôležité to, že podarilo sa zvýšiť flexibilitu pracovnoprávnych vzťahov, flexibilitu zamestnávania v tom mojom Zákonníku práce. Pripomeniem vlajkovú loď toho môjho Zákonníka práce, a to je konto pracovného času, ktoré, ďakujem pekne, pán minister, že ste ho teda nezrušili, ale snažíte sa ho zdokonaľovať tak, aby plnilo veľmi, ešte lepšie svoju funkciu ako doteraz. A výsledkom tej vyššej flexibility, aj keď sa možno kolegyne Vaľová a Tomanová budú čertiť, je to, že stúpol počet pracovných miest na Slovensku, stúpla nám zamestnanosť a podarilo sa vytvoriť nových 50 000 pracovných miest. Ja teraz si nevymýšľam, stačí si pozrieť stránku štatistického úradu, pozrieť si počet zamestnaných ľudí k 1. 7. 2010 a pozrieť si počet zamestnaných ľudí k 31. 12. 2011. Čiže za rok a pol vlády Ivety Radičovej pribudlo nových 50 000 pracovných miest. Netvrdím, že je to len kvôli zákonníku, ale je to aj vďaka flexibilnejšiemu Zákonníku práce.
V. Veteška, podpredseda NR SR: (2005-01-18):
Prosím, pán Hopta má slovo. I. Hopta, poslanec: Ja by som chcel pána poslanca Mikolaja doplniť a doporučiť pánovi Ruskovi, kde má hľadať peniaze na dostavbu Národného divadla. Myslím si, že by sme sa mali, po prvé, zamyslieť, či 200-miliónová návšteva v Slovenskej republike Putina a Busha tomu prispeje, mali by sme, po druhé, stiahnuť vojakov z Iraku a Afganistanu, ušetrili by sme ďalšie stovky miliónov korún, po ďalšie, prijať zákon, že aj cirkev bude platiť dane tak ako podnikatelia a všetci slušní občania, po ďalšie, zaviesť milionársku daň, kto zarába milióny musí platiť predsa väčšiu daň, po ďalšie, zaviesť daň z luxusu, zavedieme daň za prepych, po ďalšie, zjednodušiť štátnu správu, zjednodušiť samosprávu, ktorej byrokracia je tak veľká a stojí nás toľko peňazí, že peniaze by sa určite našli aj na divadlo, a po ďalšie, správať sa ako zvrchovaný samostatný štát, pre tie krajiny, ktoré zaviedli voči nám víza a vyberajú od nás stodolárové  poplatky pri ceste do zahraničia, napr. Spojené štáty americké, a ešte nemáte istotu, že to vízum dostanete, zaviesť aj my víza. Čiže ja si myslím, že je tu dostatok finančných prostriedkov, len treba ich nájsť. Tie peniaze musia ísť pre ľudí, musia ísť do nadstavby, lebo tá sa nedokáže financovať, a nie na zvyšovanie príjmov určitej skupiny, ktorá tu vládne od roku 1989. Ja si myslím, že ak by sme nerozpredali strategické podniky po roku 1989, bolo by dostatok finančných prostriedkov. Mňa mrzí len to, že aj herci alebo časť umeleckej obce, ktorá je za dostavbu, nenašla podporu aj u tej časti, ktorá nejako mlčí a nepridala sa k nej. Ďakujem.
Danko, Andrej, predseda NR SR (2019-10-28):
Sme pri úplne inej téme, volebné zákony. Minimálne dôchodky boli prerušené.
Danko, Andrej, predseda NR SR (2017-05-11):
Ďakujem, pán poslanec. Na vystúpenie pána poslanca... Pán Marosz, to je procedurálny? Faktická. Chcete faktickú? Nie, dobre. Žiadna faktická poznámka, preto pokračujeme. Prihlásený je pán poslanec Dostál, pripraví sa pani poslankyňa Zemanová.
Bugár, Béla, podpredseda NR SR (2017-12-12):
Prezentujme sa a hlasujme. (Hlasovanie.) Prítomných 139, za 49, proti 2, zdržalo sa 87 poslancov, 1 nehlasoval. Návrh nebol schválený. Teraz budeme pokračovať hlasovaním o bode 66 schváleného programu, ktorým je prvé čítanie o návrhu poslancov Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 768). Pani poslankyňa Gaborčáková, nech sa páči, máte slovo. (Hlasovanie o návrhu poslancov Národnej rady Slovenskej republiky Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 768.)
T. Cabaj, podpredseda NR SR: (2010-03-04):
Pán poslanec chce položiť doplňujúcu otázku. Poprosím pána poslanca Štefanca.
Lipšic, Daniel, poslanec NR SR (2016-04-18):
Ďakujem, pán predseda, ja mám návrh, aby ste, aby plénum rozhodlo, že vec, ktorú ste v úvode zmienili, že by sa k nej vyjadril ústavnoprávny výbor, ktorý je jediný podľa rokovacieho poriadku oprávnený interpretovať rokovací poriadok, pokiaľ dôjde k sporu, nie je to grémium poslanecké. O tom vás žiadam, aby sme hlasovali, to je postup lége artis. Druhá poznámka moja k tomu je, že budem navrhovať, ak to bude na ústavnoprávnom výbore, aby zostalo zachované právo poslancom navrhovať minútu ticha. Tak to bola prax desiatky rokov. Neviem, kvôli čomu by sme ju mali meniť pri rovnakom rokovacom poriadku. A posledná poznámka je, že ale samozrejme, že minútu ticha podľa mňa, je potrebné alebo je možné navrhnúť k nejakej aktuálnej tragédii, keď niekto zomrie, nie k výročiam tragédií. Navrhovať ich k výročiam akýchkoľvek úmrtí podľa mňa, neviem, koho to napadlo, že sa stojí minúta ticha. Tá sa stojí vtedy, keď dôjde k nejakému aktuálnemu úmrtiu buď významnej osobnosti alebo k nejakej tragédii. Vtedy, nie pri desiatom, tridsiatom a stom výročí.
Sulík, Richard, predseda NR SR (2010-12-02):
Pán Procházka, keby ste chvíľočku ešte počkali dokým zástupcovia médií si spravia zábery a záznamy a opustia nás. Páni, ďakujem vám veľmi pekne, že ste zvečnili tento moment. Dobre, mohol by som poprosiť zástupcov médií, aby opustili rokovaciu sálu? Ďakujem pekne. Mohol by som poprosiť zástupcov médií, aby prestali fotiť a opustili rokovaciu sálu? Ďakujem vám pekne.
Bugár, Béla, podpredseda NR SR (2016-09-07):
Pán poslanec Mihál, nech sa páči, môžte reagovať.
Bugár, Béla, podpredseda NR SR (2019-09-13):
Pani poslankyňa...
P. Paška, predseda NR SR: (2009-06-19):
(Hlasovanie.) 138 prítomných, 93 za, 15 proti, 29 sa zdržalo, 1 nehlasoval. Tento bod sme schválili.
Bugár, Béla, podpredseda NR SR (2017-01-31):
Ďakujem pekne. Prerušujem rokovanie o tomto bode programu. A teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení (tlač 346). Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 346.)
Grendel, Gábor, podpredseda NR SR (2023-05-10):
Pán poslanec Benčík s procedurálnym návrhom. Nech sa páči.
Baláž, Vladimír, poslanec NR SR (2018-10-16):
Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a Výboru Národnej rady Slovenskej republiky pre zdravotníctvo, aby za gestorský výbor určila hlasovaním Výbor Národnej rady pre zdravotníctvo a predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní. Prosím, dajte hlasovať.
Kyselica, Lukáš, poslanec NR SR (2020-09-18):
Vážený pán predsedajúci, vážené pani poslankyne, poslanci, vážení prítomní, v súlade so zákonom o rokovacom poriadku som bol určený predsedom výboru za spravodajcu k uvedenému návrhu zákona, tlač 204. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Z uvedeného, zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla v tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade SR v prvom čítaní. Prosím, pán predseda, otvorte všeobecnú rozpravu.
Ledecký, Vladimír, poslanec NR SR (2021-10-20):
Keďže spoločná správa neobsahuje žiadne pozmeňujúce návrhy, prejdeme k hlasovaniu jednotliv... o jednotlivom doplňujúcom návrhu podanom v rozprave. Pán predsedajúci, dajte, prosím, hlasovať o doplňujúcom návrhu poslankyni Kataríny Hatrákovej.
Zmajkovičová, Renáta, podpredsedníčka NR SR (2012-05-04):
Pán poslanec Duchoň, nech sa páči.
Paška, Pavol, predseda NR SR (2013-09-18):
Faktické poznámky páni poslanci Sulík, Gál, Vašečka, Švejna. Končím možnosť sa prihlásiť. Pán poslanec Sulík.
Viskupič, Jozef, poslanec NR SR (2015-12-21):
Lojzo, urobil si zásadnú chybu, pretože tento balíček sa nedáva na verejný priestor. To bola tá zásadná chyba, pretože alobalové balíčky sa balia niekde úplne inde, aj s tým, s čím sa futrujú a tá, výsledky tej poctivej politickej práce sa neprezentujú na snemoch a nedeje sa najväčšia a najbrutálnejšia volebná korupcia v dejinách našej demokracie, že niekto si v rámci tej ekonomiky balíčkov kupuje za miliardu eur verejných zdrojov voličov. Tuto bola tá zásadná chyba, že si s tým vyšiel na verejnosť a čuduj sa svete, ja som prekvapený, ja som ten príbeh počul tu prvýkrát a máš absolútnu pravdu. Jediné, čo mi napadá, že či náhodou to teda, tento zabetónovaný systém, kde terminálne štádium podľa mňa nastane až po 5. 3., pretože teraz to len tak voľne betónujú. Akonáhle by mali možnosť to betónovať aj ústavnými zmenami, čo môže po 5. marci prísť, tak vtedy príde absolútne terminálne štádium ochrany systému, ktorý vytvorili a dúfam len, že tento príklad, ktorý si uviedol, je aj v duchu toho symbolizmu, ako sa môžu predmetné úpravy zneužiť. Nemohol byť krajší príklad, pretože ešte pred platnosťou týchto zmien sa dokáže terorizovať, šikanovať človek, ktorý išiel odviesť nejaký lodný kontajner. Katastrofa.
P. Paška, predseda NR SR: (2008-04-09):
(Hlasovanie.) 142 prítomných, 113 za, 29 sa zdržalo. Bod 9 sme schválili.
Hrnčiar, Andrej, podpredseda NR SR (2017-03-30):
Pán poslanec Baránik.
Mihalik, Marcel, poslanec NR SR (2023-03-15):
Ďakujem za slovo. Vážený pán predseda, dajte, prosím, hlasovať o tom, že Národná rada Slovenskej republiky na základe čl. 86 písm. l) Ústavy Slovenskej republiky vyslovuje súhlas s aktualizáciou vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ.
Laššáková, Jana, podpredsedníčka NR SR (2015-02-05):
Pani poslankyňa Mezenská, nech sa páči.
Bittó Cigániková, Jana, poslankyňa NR SR (2021-06-22):
Kolega Raši, vaše vystúpenie bolo teda oveľa vecnejšie, ako bývajú vaše tlačovky. Musím povedať, že máte pravdu úplne, v tom, čo zaznelo, takto sa to robiť nemá. Vyčítala som som to vašej vláde, vašim ministrom, vyčítala som to ministrovi Krajčímu, teraz som to vyčítala pánovi ministrovi Lengvarskému. Je to narýchlo. Áno. Dôvod, prečo je to narýchlo, čo som dostala teda ako informáciu, je najmä Prešov, a to, že teraz obhliadky nefungujú. Vo výsledku by to totiž znamenalo konkrétne v Prešove, kde bola zrušená súťaž, pretože tam bol iba jeden uchádzač s privysokou cenou, by to znamenalo, že by musel byť urobený povinný rozpis pre lekárov. A to je presne to, čo nechceme predsa, tak sa robia pre to kroky, čo akceptujem ako dôvod takéhoto zrýchleného konania. No a ešte, samozrejme, dohľad, že pokiaľ je potrebný dohľad pri nejakom prípade, tak momentálne úrad pre dohľad tento dohľad robiť nevie a robia sa tu zmeny. Čo chcem ale povedať, že práve preto, že to bolo takto narýchlo, som už v stredu vám doručila návrh, ktorý, ktorý, ktorý v podstate je úplne toto isté. Samozrejme, áno, bol tam chaos, boli tam zmeny. Sama som ich vyčí... vytýkala. Viete dobre, že som ani na výbore nepripustila, preto sa ten pozmeňovák dáva tu, aby bol robený narýchlo. To všetko je úplne v poriadku, vecne máte pravdu, ale, ale jednoducho procesne je to odôvodniteľné v tomto prípade a nevyhnutné práve preto, aby lekári nemuseli byť povinne rozpisovaní s tým, že obavy lekárov o to, že budú povinne rozpisovaní aj po tejto zmene, úplne chápem, akceptujem. A opätovne hovorím, keď sa toto stane v jedinom prípade, pretože nám pani predsedníčka ÚDZS sľúbila, že sa to nestane, ak sa to stane v jedinom prípade, nech sa lekáru, lekári ozvú. Máme prísľub, že budeme o tomto vedieť potom komunikovať a robiť prípadne korekcie, ktoré budú potrebné. Ďakujem pekne.
Kučerová, Viera, poslankyňa NR SR (2012-10-18):
Pán predseda, vážení kolegovia, kolegyne, v rozprave k návrhu predmetného zákona vystúpila pani poslankyňa Žitňanská a pán poslanec Madej, ktorý podal jeden pozmeňujúci návrh. Pristúpime najprv k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o pozmeňujúcich a doplňujúcich návrhoch 1 a 2 zo spoločnej správy s odporúčaním gestorského výboru schváliť ich. Prosím, dajte hlasovať.
B. Bugár, podpredseda NR SR: (2003-09-24):
Pani poslankyňa Navrátilová, nech sa páči. Ľ. Navrátilová, poslankyňa: Tento parlament, to je skutočne čarovné miesto už aj z toho dôvodu, ako sa používajú fakty. Pani kolegyňa, citovali ste Martina Chrena a jeho článok v denníku Sme a citovali ste ho v kontexte, ktorý vôbec nebol v tomto článku. Ja vám to pripomeniem. Martin Chren v tomto článku uvádza presný opak toho, čo vy navrhujete, t. j. znížiť solidaritu prvého piliera a budem vám čítať z toho článku. „Ak teda chce štát poskytovať vyššie dôchodky, mal by znížiť navrhovanú mieru náhrady z prvého piliera, čo by ušetrilo dosť peňazí na solídny druhý pilier.“ To znamená, Martin Chren nám odkazuje ako politikom, obetujte jednu generáciu v mene toho, aby generácia vašich detí mala solídne dôchodky. Takže nie je to tak, ako ste vy hovorili, že novinári tvrdia, že má byť vyššia solidarita. Novinári majú svoje názory, ktoré prezentujú, a toto je jeden z týchto názorov. Je úplne legitímna diskusia o tom, koľko budeme odvádzať, pretože mne ako človeku pred dôchodkom nie je ľahostajné, či sa moje dôchodky budú zmrazovať počas doby, kým umriem, alebo budú na takej úrovni, že mi zabezpečia solídnu starobu. Takže poprosila by som do budúcnosti, citujme presne. Ďakujem.
Marcinková, Vladimíra, poslankyňa NR SR (2024-04-18):
Dobrý deň, dámy a páni, je to veľmi ťažká téma, ale napriek tomu mám pozitívne pocity a to práve preto, že sme dokázali o nej aj naprieč politickým spektrom veľmi konštruktívne diskutovať a nájsť prienik. Sme voči sebe často kritickí, opozícia a koalícia, ale ak sa dajú vyzdvihnúť pozitíva, ktoré dokážeme priniesť občanom spoločne, treba to urobiť. A tu som rada, že sa našla zhoda a pán minister si osvojil vlastne môj návrh zákona, zlepšil ho, sprecizoval ho a priniesol ho ako vládny a ja verím, že sa zhodneme v tomto pléne a budeme schopní ho prijať, pretože sa týka chorých detí, ktoré ostali bez starostlivosti rodičov, bez akejkoľvek pomoci a ujali sa ich neštátne detské domovy, nazvem to. Poskytujú im vlastne okrem starostlivosti všetku možnú opateru od zdravotnej, psychickej podpory, naozaj im suplujú rodinu a je veľmi dôležité, aby takéto zariadenia, ktoré robia vzácnu prácu a napĺňajú aj naše štátne povinnosti, povinnosti štátu, ktorý sa musí o deti, ktoré zostali bez starostlivosti, nejakým spôsobom postarať, nebudú odkázané na almužnu takpovediac, aleže budú schopní aspoň tie platy ľudí, ktorí tam pracujú v náročných podmienkach, hradiť z tohto príspevku. Stále však majú väčšie náklady, keďže deti, ktoré sú ťažko choré, potrebujú pokryť aj, aj náklady ako sú invalidné vozíky, zdviháky a podobne. To sú viac ako detské domovy, doslova hospice, ktoré tieto deti takpovediac vychovávajú, pretože ten ich život aj skrz diagnózu je obmedzený. A ja som veľmi vďačná, že sú na Slovensku ľudia, ktorí sa na túto prácu našli, podujali a robia ju tak oduševnene, ako sú tieto dve zariadenia, jedno v Spišskej Novej Vsi a druhé v Turzovke. Ak sa pozriete na ich príbeh, bol aj zverejnený, pozrite si Deti môjho srdca, to je to zariadenie v Spišskej Novej Vsi, to je niečo úžasné, čo tam tí zamestnanci dokazujú a ja som rada, že sme im aj z pozície politiky, čo je našou úlohou, dokázali, verím, touto novelou zľahčiť ich prácu, aj keď stále veľká časť fundraisingu a podpory zostane na nich. A chcela by som k tomu ešte dodať, že je veľmi kľúčové, aby sme naozaj spravili nejaký audit a pozreli sa na to, ako fungujú všetky zariadenia, ktoré sa starajú o deti, o ktoré sa nedokážu postarať ich rodiny aj v takýchto ťažkých podmienkach, a povedali si za jedným okrúhlym stolom bez ohľadu na politické tričká, čo môžeme pre tie deti spraviť, pretože im to ako spoločnosť dlžíme. Ďakujem.
Ledecký, Vladimír, poslanec NR SR (2022-02-15):
Pán poslanec, v žiadnej analýze, a naozaj preštudoval som ich desiatky, možno stovky, o riešení regionálneho rozvoja, či rozvoja rómskych komunít, som sa nestretol ani okrajovo ako problém Rómov, že je nedostupnosť súdov. Čiže naozaj nepoužívajme argumenty alebo nepoužívajme Rómov a keď nechceme riešiť ich problémy, ale len ako keď vždy nejaký paskudný argument potrebujeme. (Potlesk.) V okrese, v okrese Levoča bol niekedy súd a ja som, my sme mali súd potom neskôr v Poprade, potom nám ho preložili do Spišskej, potom nám ho preložili do Popradu, teraz je zase v Spišskej, je to v inom okrese, v inom kraji dokonca. Musím povedať, že ja osobne som nikdy na súde ako za seba nebol, ako starosta, samozrejme, som sa toho zúčastnil, ale pre mňa, pre mňa na tom súde vždy bolo dôležité, aby to konanie bolo čím kratšie a aby bolo spravodlivé. A naozaj nikdy som neriešil, či pôjdem autom, alebo autobusom o zastávku ďalej, alebo o zástavku bližšie. Ale na druhej strane politicky rozumiem, že ako primátor okresného mesta, kde sa ruší sídlo súdu, za neho bojujete, lebo nič iné by som od žiadneho primátora okrasného mesta a neočakával politicky, to je úplne jasné. Ďakujem.
Kažimír, Peter, podpredseda vlády a minister financií SR (2015-09-18):
Pán predseda, vzhľadom na charakter zmluvy, ktorý je identický s predchádzajúcou zmluvou, dovoľte mi vzdať sa úvodného slova. Ďakujem.
Číž, Miroslav, podpredseda NR SR (2015-03-11):
No, kolegyne, kolegovia, pristúpime k hlasovaniu. Ešte mi dovoľte privítať študentov z dunajskostredského gymnázia. Vitajte, naši mladí priatelia. (Potlesk.)
Glváč, Martin, podpredseda NR SR (2016-05-24):
Pán poslanec Osuský.
Matovič, Igor, poslanec NR SR (2016-09-14):
Som zhrozený z toho, že predseda Národnej rady tu povie, že jemu je to jedno, že či poruší zákon, alebo nie. A budem komentovať. Som z toho zhrozený. (Potlesk.) Zároveň som zhrozený z toho, ako predseda Národnej rady dokáže neustále mať slová o tom, že to je hanba, sa tu neustále sa tu urážať, na druhej strane si dovolí včera urážať môjho mŕtveho, 20 rokov mŕtveho otca. (Reakcie z pléna.)
Laššáková, Jana, podpredsedníčka NR SR (2014-05-30):
Pán poslanec Gál, nech sa páči.
P. Hrušovský, predseda NR SR: (2004-05-27):
(Hlasovanie.) 126 prítomných, 125 za návrh, 1 sa zdržal. Návrh sme schválili. Ďalší návrh. M. Demeterová, poslankyňa: Ďalej budeme hlasovať o návrhu pána poslanca Bastrnáka, pričom by chcel bod 2 zo svojho návrhu stiahnuť, pokiaľ som dobre informovaná.
Bagačka, Michal, poslanec NR SR (2013-03-19):
Ďalej o bode 11, s odporúčaním schváliť.
P. Hrušovský, predseda NR SR: (2004-10-26):
(Hlasovanie.) 139 prítomných, 118 za, 19 sa zdržalo, 2 nehlasovali. Návrh sme schválili. Prosím ďalší návrh. V. Ondrejka, poslanec: Dajte hlasovať o bode 3 s návrhom gestorského výboru neschváliť  ho.
Grendel, Gábor, podpredseda NR SR (2021-06-30):
Pán poslanec Richard Nemec.
T. Cabaj, podpredseda NR SR: (2009-09-10):
Gestorský výbor pre financie, rozpočet a menu určil svojho predsedu Jozefa Buriana za spravodajcu. Krátka prestávka, lebo nemáme spravodajcu. Poprosím, keby ste zabezpečili pána predsedu výboru Jozefa Buriana, je spravodajcom k tomuto vládnemu návrhu zákona, ktorý prerokúvame v skrátenom legislatívnom konaní. (Krátka prestávka.) (Po prestávke.)
Pellegrini, Peter, predseda NR SR (2015-12-08):
Prezentujme sa a hlasujme o pozmeňujúcom návrhu pána poslanca Galka. (Hlasovanie.) Prítomných 137 poslancov, za hlasovalo 42, proti bolo 81, zdržalo sa 11 poslancov, nehlasovali 3. Neschválili sme tento návrh.
Blanár, Juraj, podpredseda NR SR (2022-10-21):
Ďakujem, pán spravodajca. Otváram všeobecnú rozpravu. Písomnú prihlášku som neobdržal do rozpravy. Dávam možnosť prihlásiť sa ústne do rozpravy. Konštatujem, nikto okrem pána navrhovateľa. Uzatváram možnosť prihlásiť sa do rozpravy. Pán navrhovateľ, máte slovo.
Žiga, Peter, podpredseda NR SR (2024-02-09):
Ďakujem pekne. Otváram týmto rozpravu. Do rozpravy som dostal písomnú prihlášku za klub Progresívneho Slovenska pani Luščíková a potom sú prihlásení pán poslanec Lackovič, pán poslanec Hlina a pán poslanec Dostál. Teda ako prvá pani poslankyňa Darina Luščíková, nech sa páči.